Q=0	C=0	SS=0	LS=0	PS=0	DC=0	LC=0	SD=0	BS=1	G0=4	G1=4	G2=4	DLID=kaa_Latn	BODY=, -14° , -8° , +6° , -1° , +2° , -13° , -11° , -2° , -20° , -4° , -19° , -2°\nTaǵaıyndaý • 27 Qańtar, 2020\n360 ret kórsetildi О́zgertý\nBelgili mesenat Bekzat Altynbekov «Rýhanı jańǵyrý» baǵdarlamasyn júzege asyrý máseleleri boıynsha Qaraǵandy oblysy ákiminiń shtattan tys keńesshisi boldy, dep habarlady óńir basshysynyńbaspasóz qyzmeti.\nBekzat Qomaruly Altynbekov 1973 jyly Qaraǵandy oblysyndaǵy Aqtoǵaı aýdanynda dúnıege keldi. Eki joǵary bilimi bar: О́.Baıqońyrov atyndaǵy Jezqazǵan ýnıversıtetiniń tarıh fakýltetin jáne E.Bóketov atyndaǵy Qaraǵandy memlekettik ýnıversıtetiniń quqyqtaný fakýltetin támamdaǵan. Tarıh ǵylymdarynyń kandıdaty.\nQaraǵandy oblystyq máslıhatynyń depýtaty, Qazaqstan halqy Assambleıasynyń múshesi, Qaraǵandy oblysy boıynsha Qazaqstan halqy Assambleıasy tóraǵasynyń orynbasary, oblystyq qoǵamdyq kelisim keńesiniń tóraǵasy, «Mıras»qoǵamdyq keńesiniń tóraǵasy, Jezqazǵan qalasyndaǵy Qazaq qatynas joldary ýnıversıtetiniń qashyqtyqtan oqytý jáne kásiptik baǵdar berý ortalyǵynyń dırektory, kásipker.\nBekzat Altynbekov Qazaqstan Respýblıkasynyń bilim berý isiniń qurmetti qyzmetkeri, Ulttyq «Altyn júrek» syılyǵynyń laýreaty. Sondaı-aq ol «Qazaqstan máslıhattarynyń Qurmetti depýtaty»medaliniń ıegeri, Aqparat jáne qoǵamdyq damý mınıstrliginiń «Jyl tulǵasy» atalymynyńlaýreaty.\nHalyqtar birligin nasıhattaǵany jáne beıbitshilik pen turaqtylyqtyń nyǵaıýyna qosqan úlesi úshin 2015 jyly Qazaqstan halqy Assambleıasynyń «Birlik» altyn medalimen marapattalǵan. «Shapaǵat» medaliniń, Qazaqstan Respýblıkasy Prezıdentiniń jáne Qaraǵandy oblysy ákiminiń Alǵys hattarynyń ıegeri.\nBekzat Altynbekov 2019 jyly ǵylym jáne óner salasy ókilderiniń shyǵarmashylyǵyn qoldaý maqsatynda júlde qory 8 mıllıon teńge bolatyn «Tulǵa» syılyǵyn taǵaıyndaǵan.